Gujranwala

Gujranwala (urdu ) er en pakistansk industriby som ligger i Gujranwala-distriktet i Punjab. Det er den syvende folkerikeste av storbyområdene i Pakistan, og er en av de raskeste voksende byene i landet. Gujranwala ligger 226 meter over havet. Den grenser mot Ghakhar Mandi, Alipur Chatha, Kamonke og flere mindre byer og landsbyer.

Navnet «Gujranwala» viser til at byen ble bygd av gurjarer. Navnet er også knyttet til riket Gurjara-Pratihara. Ifølge Imperial Gazetteer of India ble byen omdøpt Khanpur av sansi-jatter fra Amritsar som slo seg ned, men det eldre navnet overlevde.

Gujranwala ble viktig under fremveksten av Sikh-riket på 1700-tallet. Den var fødestedet til grunnleggeren av riket, Ranjit Singh, og hovedstad for forgjengerne hans, faren Maha Singh og farfaren Tsjarat Singh.
Sikh-lederen Hari Singh Nalwa reiste mye av den «nye» byen.

Området kom under britisk styre i 1848. I 1881 ble det bygd en jernbanelinje langs hovedveien Grand Trunk Road som bandt sammen Gujranwala med andre byer i Punjab og lettet handel.

Klima 
Gujranwala har steppeklima (BSh etter Köppens klimaklassifisering). Om sommeren (juni til september) kan temperaturen komme opp mot 36 °C. De kaldeste månedene er som regel november til februar, da gjennomsnittet kan ligge på 7 °C. Månedene med høyest nedbør er som regel juli og august, når monsunen kommer til Punjab. I de andre månedene er gjennomsnittlig nedbør rundt 25 mm. De tørreste månedene er som regel november til april, med lite nedbør.

Kulturarv i Gujranwala

Referanser

Eksterne lenker 
 
 Gujranwala Chamber of Commerce & Industry
 Article on Gujranwala from the 1911 Encyclopædia Britannica

Byer i Pakistan
Punjab (Pakistan)